
	Grozījumi akta projektā

	
Parlamenta grozījumi, kas sagatavoti divās slejās

Svītrotās teksta daļas iezīmē treknā slīprakstā kreisajā slejā. Aizstātās teksta daļas iezīmē treknā slīprakstā abās slejās. Jauno tekstu iezīmē treknā slīprakstā labajā slejā.

Pirms katra grozījuma ievietotā informācijas bloka pirmā un otrā rinda norāda uz attiecīgo teksta daļu izskatāmajā akta projektā. Ja grozījums attiecas uz spēkā esošu aktu, ko paredzēts grozīt ar akta projektu, informācijas blokā papildus iekļauj trešo un ceturto rindu, kurās attiecīgi norāda spēkā esošo aktu un atbilstīgo teksta vienību tajā. 

Parlamenta grozījumi, kas sagatavoti kā konsolidēts teksts

Jaunās teksta daļas iezīmē treknā slīprakstā. Svītrotās teksta daļas iezīmē ar simbolu ▌ vai pārsvītro. Aizstātās teksta daļas iezīmē, ierakstot jauno tekstu treknā slīprakstā un izdzēšot vai pārsvītrojot aizstāto tekstu. 
Tas neattiecas uz tīri tehniska rakstura grozījumiem, kurus izdara attiecīgie dienesti, gatavojot galīgo tekstu. Tie netiek iezīmēti.

EIROPAS PARLAMENTA NORMATĪVĀS REZOLŪCIJAS PROJEKTS
par priekšlikumu Eiropas Parlamenta un Padomes regulai, ar ko Regulu (ES) 2021/1232 groza, lai pagarinātu tās piemērošanas laikposmu
(COM(2025)0797 – C10‑0370/2025 – 2025/0429(COD))
(Parastā likumdošanas procedūra: pirmais lasījums)
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2025)0797),
–	ņemot vērā Līguma par Eiropas Savienības darbību 294. panta 2. punktu, 16. panta 2. punktu un 114. panta 1. punktu, saskaņā ar kuriem Komisija tam ir iesniegusi priekšlikumu (C10‑0370/2025),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā Reglamenta 60. pantu,
–	ņemot vērā Pilsoņu brīvību, tieslietu un iekšlietu komitejas ziņojumu (A10‑0000/2026),
1.	pieņem pirmajā lasījumā tālāk izklāstīto nostāju;
2.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
3.	uzdod priekšsēdētājai nosūtīt Parlamenta nostāju Padomei un Komisijai, kā arī dalībvalstu parlamentiem.

<RepeatBlock-Amend><Amend>Grozījums Nr.		<NumAm>1</NumAm>
<DocAmend>Regulas priekšlikums</DocAmend>
<Article>2. apsvērums</Article>
	

	Komisijas ierosinātais teksts
	Grozījums

	(2)	Komisijas 2022. gada 11. maijā pieņemtā priekšlikuma Eiropas Parlamenta un Padomes regulai, ar ko paredz noteikumus seksuālas vardarbības pret bērniem novēršanai un apkarošanai3, mērķis ir nodrošināt ilgtermiņa tiesisko regulējumu. Tomēr iestāžu sarunas par minēto priekšlikumu vēl nav pietiekami pavirzījušās uz priekšu, lai būtu pārliecība, ka tās tiks pabeigtas laikus, lai ilgtermiņa tiesiskais regulējums, tostarp jebkādi Regulas (ES) 2021/1232 grozījumi, kas varētu būt ietverti minētajā regulējumā, tiktu pieņemti un sāktu tikt piemēroti līdz 2026. gada 4. aprīlim.
	(2)	Komisijas 2022. gada 11. maijā pieņemtā priekšlikuma Eiropas Parlamenta un Padomes regulai, ar ko paredz noteikumus seksuālas vardarbības pret bērniem novēršanai un apkarošanai (“2022. gada priekšlikums”), mērķis ir nodrošināt ilgtermiņa tiesisko regulējumu. Tomēr iestāžu sarunas par minēto priekšlikumu vēl nav pietiekami pavirzījušās uz priekšu, lai būtu pārliecība, ka tās tiks pabeigtas laikus, lai ilgtermiņa tiesiskais regulējums, tostarp jebkādi Regulas (ES) 2021/1232 grozījumi, kas varētu būt ietverti minētajā regulējumā, tiktu pieņemti un sāktu tikt piemēroti līdz 2026. gada 4. aprīlim. Eiropas Parlaments 2023. gada 22. novembrī pieņēma savu nostāju un pilnvarojumu sākt iestāžu sarunas, kaut gan Padome pirms 2025. gada 26.novembra vēl nebija panākusi savu nostāju. Tam nepieciešams turpmāks pagarinājums, lai gan Regula (ES) 2021/1232 tika izstrādāta kā pagaidu un unikāls instruments, kas deva pietiekami daudz laika 2022. gada priekšlikuma pieņemšanai.

	__________________
	__________________

	3 Priekšlikums Eiropas Parlamenta un Padomes regulai, ar ko paredz noteikumus seksuālas vardarbības pret bērniem novēršanai un apkarošanai (COM/2022/209 final).
	3 Priekšlikums Eiropas Parlamenta un Padomes regulai, ar ko paredz noteikumus seksuālas vardarbības pret bērniem novēršanai un apkarošanai (COM/2022/209 final).


Or. <Original>{EN}en</Original>
</Amend>
<Amend>Grozījums Nr.		<NumAm>2</NumAm>
<DocAmend>Regulas priekšlikums</DocAmend>
<Article>4. apsvērums</Article>
	

	Komisijas ierosinātais teksts
	Grozījums

	(4)	Ņemot vērā šos apstākļus, Regula (ES) 2021/1232 būtu jāgroza, lai tās piemērošanas laikposmu pagarinātu uz tādu konkrētu laiku, kas noteikti nepieciešams, lai pieņemtu ilgtermiņa tiesisko regulējumu un lai sāktu to piemērot.
	(4)	Ņemot vērā šos apstākļus, Regula (ES) 2021/1232 būtu jāgroza, lai tās piemērošanas laikposmu pagarinātu uz tādu konkrētu laiku, kas noteikti nepieciešams, lai pieņemtu ilgtermiņa tiesisko regulējumu un lai sāktu to piemērot. Likumdevējas iestādes apņemas pēc iespējas drīz vienoties par ilgtermiņa tiesisko regulējumu, un lai izvairītos no jebkādiem turpmākiem Regulas (ES) 2021/1232 pagarinājumiem. Turklāt, ņemot vērā to, ka Regulu (ES) 2021/1232 bija paredzēts piemērot ierobežotā laikposmā, daži tās noteikumi ir jāprecizē un jāpielāgo Komisijas 2023. gada 19. decembra1a un 2025. gada 27. novembra1b īstenošanas ziņojumu (“2023. un 2025. gada īstenošanas ziņojumi”) rezultātiem.

	
	___________

	
	1a COM(2023)0797

	
	1b COM(2025)0740


Or. <Original>{EN}en</Original>
</Amend>
<Amend>Grozījums Nr.		<NumAm>3</NumAm>
<DocAmend>Regulas priekšlikums</DocAmend>
<Article>5.a apsvērums (jauns)</Article>
	

	Komisijas ierosinātais teksts
	Grozījums

	
	(5a)	Tas vien, ka daži numurneatkarīgu starppersonu sakaru pakalpojumu sniedzēji brīvprātīgi piemēro atklāšanas tehnoloģijas, neatbrīvo likumdevējus no pienākuma izveidot visaptverošu tiesisko regulējumu, kas atbilst Eiropas Savienības Pamattiesību hartas (“Harta”) 7. un 8. panta prasībām un neapdraud vispārējas uzraudzības aizliegumu saskaņā ar Savienības tiesību aktiem.


Or. <Original>{EN}en</Original>
</Amend>
<Amend>Grozījums Nr.		<NumAm>4</NumAm>
<DocAmend>Regulas priekšlikums</DocAmend>
<Article>5.b apsvērums (jauns)</Article>
	

	Komisijas ierosinātais teksts
	Grozījums

	
	(5b)	Neko šajā regulā neinterpretē kā galšifrēšanas aizliegumu, vājināšanu vai ierobežošanu. Pakalpojumu sniedzējiem nedrīkst aizliegt piedāvāt galšifrētus pakalpojumus.


Or. <Original>{EN}en</Original>
</Amend>
<Amend>Grozījums Nr.		<NumAm>5</NumAm>
<DocAmend>Regulas priekšlikums</DocAmend>
<Article>7.a apsvērums (jauns)</Article>
	

	Komisijas ierosinātais teksts
	Grozījums

	
	(7a)	Attēlu un video apstrāde saskaņā ar Regulu (ES) 2021/1232 vienmēr būtu jāuzskata par īpašu kategoriju persondatu apstrādi saskaņā ar Eiropas Parlamenta un Padomes Regulas (ES) 2016/6791a 9. pantu, jo tie ir biometriskie dati, ko apstrādā, izmantojot īpašus tehniskus līdzekļus, kas ļauj veikt unikālu fiziskas personas identifikāciju vai autentifikāciju.

	
	___________

	
	1a Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (OV L 119, 4.5.2016., ELI: http://data.europa.eu/eli/reg/2016/679/oj).


Or. <Original>{EN}en</Original>
</Amend>
<Amend>Grozījums Nr.		<NumAm>6</NumAm>
<DocAmend>Regulas priekšlikums</DocAmend>
<Article>7.b apsvērums (jauns)</Article>
	

	Komisijas ierosinātais teksts
	Grozījums

	
	(7b)	Ņemot vērā 2023. un 2025. gada īstenošanas ziņojumus, kuru mērķis ir nodrošināt konsekvenci un skaidrību, no Regulas (ES) 2021/1232 būtu jāsvītro definīcijas, kas vairs nav būtiskas nepilnīgu un neprecīzu datu dēļ, par kuriem nevar veikt neatkarīgu revīziju. Tā kā Regulas (ES) 2021/1232 darbības jomā nebūtu jāiekļauj iepriekš neidentificētu tiešsaistes materiālu, kuros atspoguļota seksuāla vardarbība pret bērniem vai uzmākšanās bērniem, atklāšana, to definīcijas ir liekas un tāpēc būtu jāsvītro. 2023. un 2025. gada īstenošanas ziņojumos arī uzsvērts, ka nav pārliecinošu datu, uz kuriem atsaukties par to, cik samērīgi ir atklāt iepriekš neidentificētus tiešsaistes materiālus, kuros atspoguļota seksuāla vardarbība pret bērniem vai uzmākšanās bērniem, lai pamatotu konkrētu Direktīvā 2002/58/EK un Hartas 7. un 8. pantā paredzēto tiesību ierobežošanu.


Or. <Original>{EN}en</Original>
</Amend>
<Amend>Grozījums Nr.		<NumAm>7</NumAm>
<DocAmend>Regulas priekšlikums</DocAmend>
<Article>7.c apsvērums (jauns)</Article>
	

	Komisijas ierosinātais teksts
	Grozījums

	
	(7c)	Ņemot vērā Regulas (ES) 2021/1232 nepierādīto efektivitāti attiecībā uz iepriekš neidentificētiem tiešsaistes materiāliem, kuros atspoguļota seksuāla vardarbība pret bērniem, vai uzmākšanās bērniem, vienlaikus ņemot vērā ietekmi uz saziņas konfidencialitāti, kā paredzēts Eiropas Parlamenta un Padomes Direktīvā 2002/58/EK1a, iepriekš neidentificētu materiālu, kuros atspoguļota seksuāla vardarbība pret bērniem un uzmākšanās bērniem, atklāšana būtu jāizslēdz no Regulas (ES) 2021/1232 darbības jomas. Tomēr, lai novērstu uzmākšanos bērniem, daži numurneatkarīgu starppersonu sakaru pakalpojumu sniedzēji var un tiek mudināti veikt ietekmes mazināšanas pasākumus, kas neskar Direktīvu 2002/58/EK.

	
	___________

	
	1a Eiropas Parlamenta un Padomes Direktīva 2002/58/EK (2002. gada 12. jūlijs) par personas datu apstrādi un privātās dzīves aizsardzību elektronisko komunikāciju nozarē (direktīva par privāto dzīvi un elektronisko komunikāciju) (OV L 201, 31.7.2002., ELI: http://data.europa.eu/eli/dir/2002/58/oj).


Or. <Original>{EN}en</Original>
</Amend>
<Amend>Grozījums Nr.		<NumAm>8</NumAm>
<DocAmend>Regulas priekšlikums</DocAmend>
<Article>7.d apsvērums (jauns)</Article>
	

	Komisijas ierosinātais teksts
	Grozījums

	
	(7d)	Tā kā šīs regulas vienīgais mērķis ir ļaut ierobežoti un mērķtiecīgi turpināt dažas tādas esošās darbības mainītā veidā, kuru mērķis ir apkarot seksuālu vardarbību pret bērniem tiešsaistē, šajā regulā paredzētā atkāpe būtu jāattiecina tikai uz vispāratzītu tehnoloģiju, ko daži numurneatkarīgu starppersonu sakaru pakalpojumu sniedzēji izmanto, lai atklātu materiālus, kuros atspoguļota seksuāla vardarbība pret bērniem, ziņotu par tiem un izņemtu tos, un kas darbojas, salīdzinot attēlus un videomateriālus ar tādu unikālu, nepārveidojamu jaucējvērtību (“hashes”) materiālu datubāzi, kuros atspoguļota identificēta seksuāla vardarbība pret bērniem.


Or. <Original>{EN}en</Original>
</Amend>
<Amend>Grozījums Nr.		<NumAm>9</NumAm>
<DocAmend>Regulas priekšlikums</DocAmend>
<Article>7.e apsvērums (jauns)</Article>
	

	Komisijas ierosinātais teksts
	Grozījums

	
	(7e)	Lai nodrošinātu pienācīgu pārredzamības un pārskatatbildības līmeni, kā arī lai nodrošinātu visaptverošu un salīdzināmu ziņošanu, ir jāiekļauj administratīvie naudas sodi par to, ka daži numurneatkarīgu starppersonu sakaru pakalpojumu sniedzēji neievēro ziņošanas un pārredzamības pienākumus un prasības, jo īpaši izmantojot ziņojuma standarta veidlapu, kas izveidota ar Eiropas Parlamenta un Padomes Regulu (ES) 2024/13071a un tai sekojošo Komisijas Īstenošanas regulu (ES) 2024/29161b.

	
	___________

	
	1a Eiropas Parlamenta un Padomes Regula (ES) 2024/1307 (2024. gada 29. aprīlis), ar ko groza Regulu (ES) 2021/1232 par pagaidu atkāpi no konkrētiem Direktīvas 2002/58/EK noteikumiem attiecībā uz tehnoloģiju izmantošanu, ko veic numurneatkarīgu starppersonu sakaru pakalpojumu sniedzēji, lai apstrādātu persondatus un citus datus nolūkā apkarot seksuālu vardarbību pret bērniem tiešsaistē (OV L, 2024/1307, 14.5.2024., ELI: http://data.europa.eu/eli/reg/2024/1307/oj).

	
	1b Komisijas Īstenošanas regula (ES) 2024/2916 (2024. gada 25. novembris), ar kuru nosaka standartveidlapu datiem, kas iekļauti ziņojumā par to personas datu apstrādi, kurus pakalpojumu sniedzēji publicē un paziņo kompetentajai uzraudzības iestādei un Komisijai saskaņā ar Eiropas Parlamenta un Padomes Regulu (ES) 2021/1232 (OV L, 2024/2916, 26.11.2024., ELI: http://data.europa.eu/eli/reg_impl/2024/2916/oj).  


Or. <Original>{EN}en</Original>
</Amend>
<Amend>Grozījums Nr.		<NumAm>10</NumAm>
<DocAmend>Regulas priekšlikums</DocAmend>
<Article>7.f apsvērums (jauns)</Article>
	

	Komisijas ierosinātais teksts
	Grozījums

	
	(7f)	Lai stiprinātu Regulas (ES) 2021/1232 noteikumu izpildi, papildus atbilstošiem pasākumiem, ko uzraudzības iestāde piemēro saskaņā ar šo regulu, vai to vietā, par šīs regulas pārkāpumiem būtu jāpiemēro sankcijas, tostarp administratīvi naudas sodi.


Or. <Original>{EN}en</Original>
</Amend>
<Amend>Grozījums Nr.		<NumAm>11</NumAm>
<DocAmend>Regulas priekšlikums</DocAmend>
<Article>-1. pants (jauns)</Article>
<DocAmend2>Regula (ES) 2021/1232</DocAmend2>
<Article2>16. apsvērums</Article2>
	

	Komisijas ierosinātais teksts
	Grozījums


	
	-1. pants

	
	Regulas (ES) 2021/1232 16. pantu aizstāj ar šādu:

	
	“Šajā regulā izmantotajiem tehnoloģiju veidiem vajadzētu būt tādiem, kas vismazāk pārkāpj privātumu saskaņā ar nozares jaunākajiem sasniegumiem. Minētās tehnoloģijas nebūtu jāizmanto, lai sistemātiski filtrētu un skenētu tekstu saziņā, izņemot gadījumus, kad tas tiek darīts tikai tādēļ, lai atklātu modeļus, kas norāda uz iespējamiem konkrētiem iemesliem aizdomām par seksuālu vardarbību pret bērniem tiešsaistē, un tām nevajadzētu būt iespējai izsecināt saziņas satura būtību.”


Or. <Original>{EN}en</Original>
</Amend>
<Amend>Grozījums Nr.		<NumAm>12</NumAm>
<DocAmend>Regulas priekšlikums</DocAmend>
<Article>-1.a pants (jauns)</Article>
<DocAmend2>Regula (ES) 2021/1232</DocAmend2>
<Article2>21. apsvērums</Article2>
	

	Komisijas ierosinātais teksts
	Grozījums


	
	-1.a pants

	
	Regulas (ES) 2021/1232 21. pantu aizstāj ar šādu:

	
	“Lai nodrošinātu pārredzamību un pārskatatbildību attiecībā uz darbībām, kas veiktas, ievērojot šajā regulā paredzēto atkāpi, pakalpojumu sniedzējiem līdz 2022. gada 3. februārim un pēc tam katru gadu līdz 31. janvārim būtu jāpublicē un jāiesniedz ziņojumi kompetentajai uzraudzības iestādei, kas izraudzīta, ievērojot Regulu (ES) 2016/679 (“uzraudzības iestāde”), un Komisijai. Šādos ziņojumos iekļauj apstrādi, kas ietilpst šīs regulas darbības jomā, tostarp apstrādāto datu veidu un apjomu, persondatu apstrādes konkrētos pamatus saskaņā ar Regulu (ES) 2016/679, pamatus persondatu nosūtīšanai ārpus Savienības saskaņā ar Regulas (ES) 2016/679 V nodaļu (attiecīgā gadījumā), konstatēto gadījumu skaitu, kuros atspoguļota tiešsaistes seksuāla vardarbība pret bērniem, to gadījumu skaitu, kad lietotājs ir iesniedzis sūdzību iekšējā pārsūdzības mehānismā vai vērsies tiesu iestādē, un šo pārsūdzību un tiesisko procesu iznākumu, dažādo izmantoto tehnoloģiju kļūdu skaitu un īpatsvaru (pseidopozitīvi rezultāti), pasākumus, kas piemēroti, lai ierobežotu kļūdu īpatsvaru, un panākto kļūdu īpatsvaru, saglabāšanas politiku un piemērotos datu aizsardzības pasākumus saskaņā ar Regulu (ES) 2016/679, un to organizāciju nosaukumus, kuras darbojas sabiedrības interesēs pret seksuālu vardarbību pret bērniem, un ar kurām saskaņā ar šo regulu ir kopīgoti dati.


Or. <Original>{EN}en</Original>
</Amend>
<Amend>Grozījums Nr.		<NumAm>13</NumAm>
<DocAmend>Regulas priekšlikums</DocAmend>
<Article>-1.b pants (jauns)</Article>
<DocAmend2>Regula (ES) 2021/1232</DocAmend2>
<Article2>2. pants – 3. punkts</Article2>
	

	Komisijas ierosinātais teksts
	Grozījums

	
	-1.b pants

	
	Regulas (ES) 2021/1232 2. panta 3. punktu svītro.


Or. <Original>{EN}en</Original>
</Amend>
<Amend>Grozījums Nr.		<NumAm>14</NumAm>
<DocAmend>Regulas priekšlikums</DocAmend>
<Article>-1.c pants (jauns)</Article>
<DocAmend2>Regula (ES) 2021/1232</DocAmend2>
<Article2>2. pants – 4. punkts</Article2>
	

	Komisijas ierosinātais teksts
	Grozījums

	
	-1.c pants

	
	Regulas (ES) 2021/1232 2. panta 4. punktu svītro.

	Komisijas ierosinātais teksts
	Grozījums

	
	-1.d pants

	
	Regulas (ES) 2021/1232 3. panta 1. punktu aizstāj ar šādu:

	
	“1. Direktīvas 2002/58/EK 5. panta 1. punkts un 6. panta 1. punkts neattiecas uz komunikācijas konfidencialitāti, kas ietver pakalpojumu sniedzēju veiktu persondatu apstrādi saistībā ar numurneatkarīgu starppersonu sakaru pakalpojumu sniegšanu, ar noteikumu, ka:
(a) apstrāde ir: 
i) absolūti nepieciešama īpašas tehnoloģijas izmantošanai vienīgi nolūkā atklāt un izņemt zināmus tiešsaistes materiālus, kuros atspoguļota seksuāla vardarbība pret bērniem, un ziņot par to tiesībaizsardzības iestādēm un organizācijām, kas darbojas sabiedrības interesēs pret seksuālu vardarbību pret bērniem;
ii) samērīga un ietver tikai tehnoloģijas, kuras pakalpojumu sniedzēji izmanto i) punktā noteiktajam mērķim; 
iii) ierobežota attiecībā uz satura datiem, kas ir absolūti nepieciešami i) punktā noteiktajam mērķim; 
iv) ierobežota attiecībā uz to, kas ir absolūti nepieciešams i) punktā noteiktajam mērķim; 
(b) tehnoloģijas, kas izklāstītās šā punkta a) apakšpunkta i) punktā, atbilst nozares jaunākajiem sasniegumiem un vismazāk pārkāpj privātumu, tostarp attiecībā uz integrētas datu aizsardzības un datu aizsardzību pēc noklusējuma principu, kas noteikts Regulas (ES) 2016/679 25. pantā, un, ciktāl tās izmanto nolūkā atklāt iespējamu zināmu materiālu, kurā atspoguļota seksuāla vardarbība pret bērniem tiešsaistē; 
(c) attiecībā uz jebkuru konkrētu tehnoloģiju, ko izmanto šā punkta a) apakšpunkta i) punktā noteiktajam mērķim, ir veikts Regulas (ES) 2016/679 35. pantā minētais iepriekšējs novērtējums par ietekmi uz datu aizsardzību un veikta Regulas (ES) 2016/679 36. pantā minētā iepriekšējas apspriešanās procedūra; 
(d) attiecībā uz jaunu tehnoloģiju, proti, tehnoloģiju, ko izmanto ar mērķi atklāt materiālus, kuros atspoguļota seksuāla vardarbība pret bērniem tiešsaistē, un ko neviens pakalpojumu sniedzējs nav izmantojis saistībā ar pakalpojumiem, kuri sniegti numurneatkarīgu starppersonu sakaru pakalpojumu lietotājiem (“lietotāji”) Savienībā pirms 2021. gada 2. augusta, pakalpojumu sniedzējs ziņo kompetentajai iestādei par veiktajiem pasākumiem, kuru mērķis ir apliecināt atbilstību rakstiskajam ieteikumam, ko kompetentā uzraudzības iestāde, kas izraudzīta, ievērojot minētās regulas VI nodaļas 1. iedaļu (“uzraudzības iestāde”), sniegusi saskaņā ar Regulas (ES) 2016/679 36. panta 2. punktu iepriekšējas apspriešanās procedūras gaitā; 
(e) izmantotās tehnoloģijas ir pietiekami uzticamas, jo tās maksimāli ierobežo kļūdu īpatsvaru attiecībā uz tāda satura atklāšanu, kas attiecas uz zināmu materiālu, kurš atspoguļo seksuālu vardarbību pret bērniem tiešsaistē, un, ja pa laikam šādas kļūdas rodas, to sekas nekavējoties tiek novērstas; 
(f) pakalpojumu sniedzēji: 
i) ir ieviesuši iekšējās procedūras, lai novērstu persondatu ļaunprātīgu izmantošanu, neatļautu piekļuvi tiem un neatļautu to pārsūtīšanu; 
ii) nodrošina cilvēka veiktu persondatu apstrādes uzraudzību un, ja tas nepieciešams, cilvēka iejaukšanos, izmantojot tehnoloģijas, uz kurām attiecas šī regula; 
iii) nodrošina, ka bez iepriekšēja cilvēka veikta apstiprinājuma tiesībaizsardzības iestādēm vai organizācijām, kas darbojas sabiedrības interesēs pret seksuālu vardarbību pret bērniem, netiek ziņots par materiālu, kas iepriekš nav bijis identificēts ar citiem līdzekļiem kā tikai brīvprātīga atklāšana, uzskatot to par materiālu, kurā atspoguļota seksuāla vardarbība pret bērnu tiešsaistē, vai uzmākšanās bērnam; 
iv) ir ieviesuši atbilstošas procedūras un pārsūdzības mehānismus, lai nodrošinātu, ka lietotāji var tiem iesniegt sūdzības saprātīgā termiņā, lai paustu savu viedokli; 
v) skaidri, pamanāmi un saprotami informē lietotājus par to, ka pakalpojumu sniedzēji saskaņā ar šo regulu ir izmantojuši atkāpi no Direktīvas 2002/58/EK 5. panta 1. punkta un 6. panta 1. punkta attiecībā uz lietotāju komunikācijas konfidencialitāti, rīkojoties vienīgi šā punkta a) apakšpunkta i) punktā izklāstītajā nolūkā, kā arī informē par savu saskaņā ar atkāpi īstenoto pasākumu veikšanas loģiku un ietekmi uz lietotāju komunikācijas konfidencialitāti, tostarp iespēju, ka persondati tiek darīti zināmi tiesībaizsardzības iestādēm un organizācijām, kas darbojas sabiedrības interesēs pret seksuālu vardarbību pret bērniem; 
vi) informē lietotājus, ja viņu saturs ir izņemts vai viņu konts ir bloķēts, vai viņiem piedāvātais pakalpojums ir apturēts, par: 
(1) iespējām pārsūdzēt lēmumu pakalpojumu sniedzējiem; 
(2) iespēju iesniegt sūdzību uzraudzības iestādē; kā arī 
(3) tiesībām uz tiesisko aizsardzību; 
vii) līdz 2022. gada 3. februārim un pēc tam katru gadu līdz 31. janvārim publicē un iesniedz kompetentajai uzraudzības iestādei un Komisijai ziņojumu par persondatu apstrādi saskaņā ar šo regulu, tostarp par: 
(1) apstrādāto datu veidu un apjomu; 
(2) datu apstrādes konkrēto pamatu saskaņā ar Regulu (ES) 2016/679; 
(3) pamatu personas datu nosūtīšanai ārpus Savienības saskaņā ar Regulas (ES) 2016/679 V nodaļu (attiecīgā gadījumā); 
(4) konstatēto seksuālas vardarbības pret bērniem tiešsaistē gadījumu skaitu, nošķirot tiešsaistes materiālus, kuros atspoguļota seksuāla vardarbība pret bērniem, un uzmākšanās bērniem gadījumus; 
(5) to gadījumu skaitu, kad lietotājs ir iesniedzis sūdzību iekšējā pārsūdzības mehānismā vai tiesu iestādē, un šādu sūdzību iznākums; 
(6) dažādo izmantoto tehnoloģiju kļūdu skaitu un īpatsvaru (pseidopozitīvi rezultāti); 
(7) pasākumiem, kas piemēroti, lai ierobežotu kļūdu īpatsvaru, un panākto kļūdu īpatsvaru; 
(8) saglabāšanas politiku un piemērotajiem datu aizsardzības pasākumiem saskaņā ar Regulu (ES) 2016/679; 
(9) to organizāciju nosaukumiem, kuras darbojas sabiedrības interesēs pret seksuālu vardarbību pret bērniem un ar kurām saskaņā ar šo regulu ir kopīgoti dati; 
(g) ja ir konstatēta iespējama seksuāla vardarbība pret bērniem tiešsaistē, satura dati un saistītās informācijas plūsmas dati, kuri apstrādāti a) apakšpunkta i) punktā izklāstītajā nolūkā, un šādā apstrādē iegūti persondati tiek glabāti drošā veidā vienīgi, lai: 
i) par iespējamu seksuālu vardarbību pret bērniem tiešsaistē nekavējoties ziņotu kompetentajām tiesībaizsardzības un tiesu iestādēm vai organizācijām, kas darbojas sabiedrības interesēs pret seksuālu vardarbību pret bērniem; 
ii) bloķētu attiecīgā lietotāja kontu vai apturētu vai izbeigtu pakalpojuma sniegšanu attiecīgajam lietotājam; 
iii) radītu unikālu, nerekonvertējamu jaucējvērtību (“hash”) datiem, kas ticami identificēti kā materiāli, kuros atspoguļota seksuāla vardarbība pret bērniem tiešsaistē; 
iv) attiecīgajam lietotājam dotu iespēju pārsūdzēt lēmumu pakalpojumu sniedzējam, prasīt administratīvu pārskatīšanu vai izmantot tiesiskās aizsardzības līdzekļus jautājumos, kas saistīti ar iespējamu seksuālu vardarbību pret bērniem tiešsaistē; vai 
v) atbildētu uz kompetento tiesībaizsardzības un tiesu iestāžu pieprasījumiem saskaņā ar piemērojamiem tiesību aktiem un sniegtu tām nepieciešamos datus ar mērķi novērst, atklāt un izmeklēt noziedzīgus nodarījumus vai saukt pie atbildības par tiem, kā izklāstīts Direktīvā 2011/93/ES; 
(h) datus glabā ne ilgāk, kā tas absolūti nepieciešams h) apakšpunktā noteiktajam mērķim, un jebkurā gadījumā ne ilgāk kā 12 mēnešus no dienas, kad radušās aizdomas par seksuālu vardarbību pret bērniem tiešsaistē; 
(i) par katru gadījumu, kad ir pamatotas un apstiprinātas aizdomas par seksuālu vardarbību pret bērniem tiešsaistē, nekavējoties ziņo kompetentajām valsts tiesībaizsardzības iestādēm vai organizācijām, kas darbojas sabiedrības interesēs pret seksuālu vardarbību pret bērniem.

	Grozījums

	
	-1.e pants

	
	Regulas (ES) 2021/1232 9. panta 1. punktu aizstāj ar šādu:

	
	“1. “Pamatojoties uz ziņojumiem, kas iesniegti, ievērojot 3. panta 1. punkta g) apakšpunkta vii) punktu, un statistiku, kas sniegta, ievērojot 8. pantu, Komisija līdz 2026. gada 4. septembrim sagatavo ziņojumu par šīs regulas īstenošanu un iesniedz un izklāsta ziņojumu Eiropas Parlamentam un Padomei.”;

	-1.f pants

	
	iekļauj šādu pantu: 

	
	“7.a pants

	
	Vispārīgi nosacījumi par administratīvo naudas sodu piemērošanu

	
	Komisija par šīs regulas pārkāpumu vai neievērošanu piemēro naudas sodus, kas katrā atsevišķā gadījumā ir iedarbīgi, samērīgi un atturoši.

	
	Administratīvus naudas sodus apmērā līdz 10 000 000 EUR vai, uzņēmuma gadījumā, līdz 2 % no tā kopējā visā pasaulē iepriekšējā finanšu gadā gūtā gada apgrozījuma atkarībā no tā, kuras summas apmērs ir lielāks, piemēro par šīs regulas pārkāpumiem.

	
	Komisijas pilnvaru veikšanai saskaņā ar šo pantu piemēro atbilstošas procesuālas garantijas saskaņā ar Savienības un dalībvalsts tiesību aktiem, tostarp efektīvu tiesību aizsardzību tiesā un pienācīgu procedūru ievērošanu. 

	“To piemēro līdz 2028. gada 3. aprīlim.
	“To piemēro līdz 2027. gada 3. aprīlim.

Referentes vārdā sniegts paziņojums
Birgit Sippel
Priekšlikums
EIROPAS PARLAMENTA UN PADOMES REGULA,
ar ko Regulu (ES) 2021/1232 groza, lai pagarinātu tās piemērošanas laikposmu 2025/0429 (COD)

Pagaidu atkāpe tika uzskatīta tikai un vienīgi par pagaidu un ārkārtas instrumentu. Tās vienīgais mērķis bija izveidot šauri definētu juridisko pāreju, kas ļautu pakalpojumu sniedzējiem veikt brīvprātīgus pasākumus, vienlaikus dodot likumdevējiem pietiekami daudz laika izstrādāt, apspriest un pieņemt visaptverošu un pastāvīgu tiesisko regulējumu, lai novērstu un apkarotu seksuālu vardarbību pret bērniem tiešsaistē, pilnībā ievērojot pamattiesības. Tā nekad nav bijusi iecerēta kā ilglaicīgs pienācīga likumdošanas risinājuma aizstājējs.

Ar pirmo pagarināšanas priekšlikumu šī apņemšanās jau tika pārkāpta. Kopš 2023. gada Eiropas Parlaments ir gatavs sākt sarunas par pastāvīgu satvaru, lai pēc iespējas ātrāk panāktu vienošanos, jo īpaši nolūkā izvairīties no jebkādiem turpmākiem pagaidu atkāpes pagarinājumiem. Neraugoties uz mūsu politisko gatavību, Padome nav efektīvi izmantojusi pieejamo laiku. Tā rezultātā mēs tagad saskaramies ar problemātisku situāciju, kad pastāv risks, ka E-privātuma direktīvā paredzēto pamattiesību ierobežojumi paliks spēkā daudz ilgāk, nekā sākotnēji paredzēts. Šī ilgstošā paļaušanās uz ārkārtas pasākumu apdraud juridisko noteiktību un mazina uzticēšanos Savienības saistībām attiecībā uz proporcionalitāti un nepieciešamību.

Ņemot vērā abus Eiropas Komisijas publicētos īstenošanas ziņojumus un dalībvalstu un pakalpojumu sniedzēju sniegtos nepilnīgos un bieži vien neprecīzos datus, ir būtiski izdarīt pareizos secinājumus. Komisija nevarēja nošķirt ziņojumus, kuru pamatā ir brīvprātīgi pasākumi, no NVO, uzticības tālruņu un palīdzības tālruņu ziņojumiem un lietotāju ziņojumiem.

Pierādījumu bāze joprojām ir nepietiekama, lai pamatotu plašu piemērošanas jomu. Tāpēc jebkādai turpmākai pagaidu atkāpes turpināšanai ir stingri jāaprobežojas ar to, kas ir pierādāmi samērīgs un nepieciešams. It īpaši ir jāizslēdz darbības, kas var veidot vispārējus uzraudzības pienākumus. Tas ietver uzmākšanās atklāšanu un tādu jaunu materiālu atklāšanu, kuros atspoguļota seksuāla vardarbība pret bērniem, ja uzticamu datu un skaidru aizsardzības pasākumu trūkums rada nopietnas bažas par pamattiesību ievērošanu.

Tajā pašā laikā šī pieredze ar pagaidu atkāpi ir atklājusi būtiskas izpildes nepilnības. Pakalpojumu sniedzēji pašlaik nosaka praktiskos noteikumus, saskaņā ar kuriem notiek apstrāde, savukārt Komisijai kā izraudzītajai uzraudzības iestādei trūkst efektīvu instrumentu, lai nodrošinātu atbilstību. Ziņošanas pienākumi un pārredzamības prasības joprojām lielā mērā netiek izpildītas, atstājot politikas veidotājus bez uzticamas informācijas, kas vajadzīga, lai novērtētu efektivitāti, proporcionalitāti un nepieciešamību. Lai novērstu šo nelīdzsvarotību, ir obligāti jānodrošina Komisijai atbilstoši izpildes instrumenti, tostarp efektīva naudas sodu sistēma. Bez ticamām sankcijām pienākumi joprojām lielā mērā ir deklaratīvi, un pārskatatbildība tiek vājināta. 

Ņemot vērā nepārprotamo apņemšanos izvairīties no pagaidu atkāpes turpmākas pagarināšanas un paļaujoties uz politisko gribu nodrošināt pastāvīgu satvaru, esmu gatava atbalstīt stingri ierobežotu pagarinājumu ar skaidriem nosacījumiem. Šāds pagarinājums būtu jāattiecina tikai uz tādu zināmu, jauktu materiālu atklāšanu, kuros atspoguļota seksuāla vardarbība pret bērniem, un tam nevajadzētu pārsniegt divpadsmit mēnešus. Jebkāda plašāka darbības joma būtu pretrunā gan instrumenta pagaidu raksturam, gan secinājumiem, kas jāizdara, pamatojoties uz pieejamajiem pierādījumiem.

Vienlaikus Komisijai ir pilnībā jāizmanto visi tās rīcībā esošie instrumenti un jāsagatavo papildu īstenošanas ziņojums, lai atbalstītu darbu pie pastāvīgā instrumenta. Šis ziņojums ir jāiesniedz tiesību aktos noteiktajā termiņā, un tajā ir jāsniedz skaidrs un pārredzams novērtējums par to, kad, kā un cik lielā mērā brīvprātīga skenēšana ir palīdzējusi sasniegt izvirzītos mērķus. Tikai pamatojoties uz laicīgu, precīzu un visaptverošu informāciju, likumdevēji var pieņemt apzinātus lēmumus un nodrošināt, ka Savienības reakcija uz seksuālu vardarbību pret bērniem tiešsaistē ir gan efektīva, gan pilnībā ievēro pamattiesības.

Ja fiziskas personas sarakstā ir identificētas ar vārdu, amatu vai ar abiem, referente apliecina, ka viņa ir iesniegusi attiecīgajām fiziskajām personām Eiropas Parlamenta paziņojumu par privātumu Nr. 484 (https://www.europarl.europa.eu/data-protect/index.do), kurā ir izklāstīti nosacījumi, kas attiecas uz to personas datu apstrādi, un ar šādu apstrādi saistītās tiesības.

